עונת 2017-18 | ליגת ווינר-סל: מכבי FOX תל אביב נגד הפועל ירושלים
ראשי · לוח המשחקים · ליגת ווינר-סל · מכבי FOX ת"א - הפועל ירושלים
מכבי FOX ת"א - הפועל ירושלים
ליגת ווינר-סל | מחזור 26 | 22/04/2018 | 21:00 | ספורט 5 | מנורה מבטחים
קיילין לוקאס
סטרטוס פרפרוגלו
רונלד רוברטס
בתום מותחן: 81:82 לירושלים בהיכל
הצהובים איבדו יתרון דו ספרתי ופספסו הזדמנות לחזור למקום הראשון. טיוס הוליך עם 18 נק', דיברתולומיאו הוסיף 13. בחמישי: מתארחים אצל חולון
ראשי · ארכיון חדשות · בתום מותחן: 81:82 לירושלים בהיכל
מכבי FOX תל אביב הפסידה 82:81 להפועל ירושלים בתום דרמה גדולה בהיכל, וירדה למאזן 8:17 בליגת ווינר-סל. אלכס טיוס בלט עם 18 נקודות (ללא החטאה מהשדה) ו-9 ריבאונדים. ג'ון דיברתולומיאו חזר מפציעה עם 13 נק'. פייר ג'קסון שחזר גם כן לסגל נפצע ברבע השני וסיים את המשחק מוקדם.
נבן ספאחיה העלה בחמישייה את נוריס קול, מייקל רול, דיאנדרה קיין, ג'ייק כהן ואלכס טיוס. ירושלים פתחה את המשחק עם 0:5, רול עם שלשה וכהן מהעונשין הכניסו את מכבי לעניינים. קיין בחטיפה בחצי הגמר של מכבי, טיוס בדאנק מהדהד וקול שסחט עבירה בלתי ספורטיבית מבר טימור, הפכו את התוצאה ל-9:11 באמצע הרבע. ירושלים השוותה את התוצאה, אבל דשון תומאס שנכנס למשחק העניש בשתי שלשות והריץ את מכבי ל-18:25. פרפרוגלו העיר את האדומים עם שלשה משלו וקבע 21:25 למכבי בתום הרבע הראשון.
לוקאס הוריד ל-2 בלבד, רול הגיב מיד עם שלשה והעלה את מכבי ליתרון 23:28. שתי הקבוצות התקשו לייצר נקודות כשהתוצאה עמדה על 27:30 לצהובים, 4 דקות בתוך הרבע השני. קיין סיפק שלשה והעלה את מכבי ליתרון 6. טיוס וכהן תרמו נקודות מהעונשין, וקיין עם דאנק יפיפייה במתפרצת הגדיל את הפער ל-32:41 וגרר את עודד קטש להזעיק פסק זמן. קיין היה גם אחראי להעלות את מכבי ליתרון דו ספרתי, ורול עם שלשה מאסיסט שלו הגדיל ל-33:46. אליאס-פור העיר את האדומים וקבע 37:46 בהפסקה.
מכבי הראתה הגנה חזקה בצבע וחזרה ליתרון דו ספרתי עם נקודות של טיוס. קינזי בשלשה יחד עם רוברטס וטימור ניהלו ריצת 2:8 וקיזזו את הפער ל-48:45. קול וטיוס העירו את הצהובים אבל הראשון הסתבך בעבירה רביעית מוקדמת וירד לספסל. ירושלים המשיכה להתקרב אבל ג'ונדי וטיוס דאגו לספק נקודות חשובות בצד השני והגדילו את היתרון ל-49:59. האוול עם 4 נקודות רצופות צמצם את התוצאה, אבל ג'ונדי עם שלשה נוספת וטיוס בריבאונד התקפה הגדילו ל-53:66 לקראת הרבע האחרון.
דייסון פתח בסערה את הרבע הרביעי והוריד את ההפרש ל-68:60. שגב סיפק דאנק מפצלתי אחרי חטיפה יפה, אבל לוקאס ופרפרוגלו עם צמד שלשות המשיכו את ניסיון הקאמבק של האדומים וצמצמו את הפער לנקודה בלבד, 73:72 באמצע הרבע. טיוס תרם נקודות בצבע אבל דייסון בשלשה הפך את התוצאה ל-75:79 וגרר את ספאחיה לקחת פסק זמן. טיוס הבריק בדיוק כשהיה צריך והחזיר את מכבי ל-79:81. ירושלים חזרה מפסק זמן עם שלשה של פרפרוגלו שהכריע את המשחק עם 81:82.
בן קרטר
רם אליאס-פור